**CENTAR ZA SOCIJALNU SKRB**

**ĐURĐEVAC**

Gajeva 6. ĐURĐEVAC

KLASA: 404-04/19-01/1

URBROJ:2137-91-01-19-3

Đurđevac, 10.12.2019. godine

**PREDMET: POZIV ZA DOSTAVU PONUDA –SANACIJA PROSTORA ARHIVE OD VLAGE U POSLOVNOM PROSTORU CENTRA ZA SOCIJALNU SKRB ĐURĐEVAC**

Poštovani,

Centar za socijalnu skrb Đurđevac, temeljem članka 15.stavka 1. i 2. Zakona o javnoj nabavi (NN br. 120/16)- dalje Zakon o javnoj nabavi, te članka 8. Pravilnika o provedbi postupka jednostavne nabave CZSS ĐURĐEVAC, KLASA: 011-01/18-01/21, URBROJ: 2137-91-01-18-2, dalje: PRAVILNIK, od 10.12.2018. godine, objavljen **na Internet stranicama naručitelja czssdjurdjevac.hr,** uz suglasnost Upravnog vijeća CZSS Đurđevac , provodi postupak radi sklapanja **UGOVORA O SANACIJI PROSTORA ARHIVE OD VLAGE U POSLOVNOOM PROSTORU CENTRA ZA SOCIJALNU SKRB ĐURĐEVAC.**

U nastavku dajemo podatke o NARUČITELJU I PREDMETU NABAVE, procijenjenu vrijednost nabave, tehničke podatke o predmetu nabave, troškovnik, kao i druge podatke bitne za izradu ponude.

**PODACI O NARUČITELJU I OSOBI ZADUŽENOJ ZA KOMUNIKACIJU S PONUDITELJIMA**

**CENTAR ZA SOCIJALNU SKRB ĐURĐEVAC**

Gajeva 6. ĐURĐEVAC

OIB:46724675241

Tel. broj: 048 812 103, 048 250 733

Telefax: 048 812 613

e-mail: KORISNIK023@MDOMSP.HR

**Broj žiro računa:HR1623900011100549846**

Kontakt osoba: Katarina Birta, tel: 048 250 733

e-mail: katarina.birta@socskrb.hr

**Procijenjena vrijednost nabave**: **178.428,07 kuna s PDV**

**Sprječavanje sukoba interesa**

U smislu članka 76.čl. 80. Zakona, nema gospodarskih subjekata s kojima Naručitelj ne smije sklapati ugovore o javnoj nabavi.

**Vrsta postupka javne nabave**

Postupak jednostavne nabave sukladno članku 15. stavka 1. i 2. Zakona o javnoj nabavi (NN broj:120/16), te članka 8. Pravilnika o provedbi postupka jednostavne nabave Centra za socijalnu skrb Đurđevac, objavljenog na Internet stranicama Naručitelja **czssdjurdjevac.hr,** KLASA:011-01/18-01/21, URBROJ:2137-91-01-18-2,OD 18.12.2018. godine, uz suglasnost Upravnog vijeća CZSS Đurđevac.

**Vrsta ugovora o javnoj nabavi**

Ugovor o radovima i potrebnom materijalu za sanaciju prostora STUBIŠTA i ARHIVE od vlage u poslovnom prostoru Centra za socijalnu skrb Đurđevac što obuhvaća : građevinsko obrtničke radove ( rušenje i demontaža, izolaterski radovi, zidarski i keramičarski radovi;)

**Opis predmeta nabave:**

Od 2017. godine u zgradi poslovnog prostora Centra za socijalnu skrb u Đurđevcu, u prostoru stubišta i arhive koji se nalazi u suterenu poslovnog prostora (isti izgrađen u tijeku 2008. godine u radovima nadogradnje novog i rekonstrukcije postojećeg poslovnog prostora), primijećeno je vlaženje zidova koje vremenom ima sve veći opseg, tako da je nužno poduzimanje određenih intervencija sprečavanja daljnjeg vlaženja.

Temeljem **prijedloga rješenja koje je izradilo poduzeće SIKA CROATIA D.O.O.** iz Zagreba nabava podrazumijeva **potrebne radove vezane uz TEHNOLOGIJU INJEKTIRANJA I ISUŠUJUĆU ŽBUKU.**

**Navedeni radovi se sastoje od:**

-GRAĐEVINSKO OBRTNIČKIH RADOVA (radovi rušenja i demontaže)

 -IZOLATERSKIH RADOVA (dobava i ugradnja poliuretanskog gela, dobava i ugradnja reparaturnog morta, dobava i ugradnja jednokomponentnog polimer-cementnog premaza, dobava i ugradnja novog cementnog mikroarmiranog estriha,

-ZIDARSKLIH RADOVA (isušujuća žbuka-unutarnja strana (gruba žbuka, fina žbuka, boja);

-KERAMIČARSKI RADOVI ( dobava i ugradnja keramičkih pločica), a sve u skladu s priloženim Troškovnikom.

**Kriterij za odabir ponude:**

**-Ekonomski najpovoljnija ponuda sukladno procijenjenoj vrijednosti i parametrima navedenim u Troškovniku.**

 **-Obavljanje radova tijekom 2020. godine.**

**Lokacija predmeta javne nabave**

Poslovna zgrada Centra za socijalnu skrb Đurđevac, Gajeva 6. Đurđevac, (prostor stubišta i arhive)

**Napomena:** poslovi vezani uz predmet javne nabave izvršiti će se na način opisan u **TROŠKOVNIKU TEHNOLOGIJE INJEKTIRANJA I ISUŠUJUĆE ŽBUKE.**

**Cijena ponude:**

**Ponuditelj izražava cijenu ponude u kunama.**

**Cijena ponude iskazuje se bez PDV-a i s PDV.om, i piše se u brojkama.**

**Cijena ponude je nepromjenjiva za vrijeme trajanja ugovora i ne može se mijenjati ni po kojoj osnovi.**

**Rok, način i uvjeti plaćanja:**

Nakon sklapanja UGOVORA sa najpovoljnijim ponuđačem plaćanje obavlja Centar za socijalnu skrb Đurđevac i to jednokratnom iznosu prema dogovoru s izabranim ponuditeljem do 31.12.2019. godine, a ostatak nakon obavljenih radova navedenih u Ugovoru.

**Rok za dostavu ponuda**

**Ponuda se dostavlja u roku pet (5) dana od dana upućivanja poziva za dostavu ponuda, odnosno objave na web stranici Naručitelja czssdjurdjevac.hr**

**Ponude je potrebno dostaviti poštom ili osobno na adresu Naručitelja: CENTAR ZA SOCIJALNU SKRB ĐURĐEVAC, GAJEVA 6. ĐURĐEVAC, ZA JEDNOSTAVNU NABAVU SANACIJE PROSTORA ARHIVE OD VLAGE U POSLOVNOM PROSTORU CENTRA ZA SOCIJALNU SKRB ĐURĐEVAC, u zatvorenoj omotnici, s naznakom NE OTVARATI.**

U LIJEVOM UGLU ILI NA POLEĐINI OMOTNICE POTREBNO JE NAZNAČITI PODATKE O POŠILJATELJU.

**NAČIN IZRADE PONUDE:**

Potrebno je da ponuda sadrži potpisani i ovjereni **PONUDBENI LIST** koji sadrži:

1. **Podatke o naručitelju (naziv ili tvrtka, sjedište, OIB)**
2. **Podaci o ponuditelju (naziv ili tvrtka, sjedište, OIB, broj računa, navod o tome je li ponuditelj u sustavu poreza na dodanu vrijednost, poštanska adresa, adresa elektroničke pošte, kontakt osoba ponuditelja, broj telefona i faksa)**
3. **Predmet nabave**
4. **Cijenu ponude bez poreza na dodanu vrijednost,**
5. **Iznos poreza na dodanu vrijednost**
6. **Cijenu ponude s porezom na dodanu vrijednost,**
7. **Rok isporuke**
8. **Rok valjanosti ponude**
9. **Datum i potpis ponuditelja,**
10. **Te u cijelosti ispunjeni, potpisani i ovjereni troškovnik s opisom usluga ovjeren od strane ponuditelja, te potpisanu i ovjerenu izjavu o jamstvu.**

**Jamstvo za uredno ispunjenje ugovora za slučaj povrede ugovornih obveza**

Ponuditelj je obvezan potpisati i u ponudi priložiti **IZJAVU PONUDITELJA** kojom izjavljuje kako će, ako bude odabran, nakon sklopljenog Ugovora, a najkasnije do 31.12.2019. godine), naručitelju izdati JAMSTVO za uredno ispunjenje ugovora u obliku bjanco zadužnice na ugovoreni iznos, kao garanciju za slučaj povrede ugovornih obveza.

Navedeno jamstvo mora bite bez prigovora, neopozivo, sa valjanosti za cijelo vrijeme ugovornog odnosa i 30 dana od isteka ugovora, te biti naplativa i ovjerena kod javnog bilježnika.

**Potvrda porezne uprave o stanju duga**

Od izabranog ponuditelja će prilikom sklapanja Ugovora zatražiti potvrda porezne uprave o stanju duga, ne starija od mjesec dana, sukladno članku 14. Pravilnika.

**Otvaranje ponuda:**

Istodobno s istekom roka za dostavu ponuda naručitelj će otvoriti pravovremeno dostavljene ponude. Naručitelj nije obvezan i neće javno otvarati ponude sukladno članku 11. Pravilnika.

**Pravo naručitelja da poništi nadmetanje**

Ukoliko naručitelj tijekom postupka utvrdi da postoje razlozi za poništenje postupka nabave propisani Zakonom o javnoj nabavi, poništiti će postupak nabave te će o tome obavijestiti sve ponuditelje**.**

**BITNI UVJETI UGOVORA**

**Ugovor o sanaciji prostora arhive od vlage u poslovnom prostoru Centra za socijalnu skrb Đurđevac, sklopiti će se sa ponuditeljem čija je ponuda odabrana kao najpovoljnija a koji je ispunio tražene uvjete iz ovog Poziva, sukladno bitnim uvjetima kako slijedi:**

**-oblik ugovora: pisani, potpisan i ovjeren pečatom odgovornih osoba ugovornih strana**

**-ugovorne strane: naručitelj/odabrani ponuditelj**

**-predmet nabave: sukladno ovom Pozivu**

**-opis predmeta nabave: sukladno ovom Pozivu**

**-sastavni dio ugovora: odabrana ponuda ponuditelja sukladno ovom Pozivu i troškovnik**

**-mjesto obavljanja usluge: sukladno ovom Pozivu**

**-cijena predmeta nabave-sukladno ovom Pozivu i odabranoj ponudi**

**-duljina trajanja Ugovora: do završetka radova**

**Slijedom navedenog, molimo da nam iskažete svoju ponudu za SANACIJU PROSTORA ARHIVE OD VLAGE U POSLOVNOM PROSTORU Centra za socijalnu skrb u Đurđevcu.**

**Centar za socijalnu skrb Đurđevac**